
JUDEŢUL BISTRIŢA-NĂSĂUD

CONSILIUL JUDEŢEAN
  HOTĂRÂRE 
privind modificarea și completarea Hotărârii Consiliului Județean Bistrița-Năsăud nr.16/2019 privind aprobarea liniilor de gardă în cadrul Spitalului Județean de Urgență Bistrița
Consiliul Judeţean Bistriţa-Năsăud, întrunit în şedinţă ordinară, în data de 25.09.2019, în prezenţa a 30 de consilieri judeţeni;
Având în vedere:

- Referatul de aprobare nr.IX/19412 din 18.09.2019 al Preşedintelui Consiliului Judeţean Bistriţa-Năsăud;

- raportul nr.II/19415  din 18.09.2019 al Direcţiei economice din cadrul Consiliului Judeţean Bistriţa-Năsăud; 
- adresa nr.9379 din 13.09.2019 a Spitalului Judeţean de Urgenţă Bistriţa, înregistrată la Consiliul Judeţean Bistriţa-Năsăud cu nr.IX/19274 din 17.09.2019;
- adresa nr.68032 din 29.12.2017 a Ministerului Sănătăţii - Direcţia Management şi Structuri Sanitare, înregistrată la Consiliul Judeţean Bistriţa-Năsăud cu nr.II/1614  din 22.01.2018;
        - prevederile art.170 alin.(1) lit.b) și art.176 alin.(1) din Legea nr.95/2006 privind reforma în domeniul sănătăţii, republicată, cu modificările și completările ulterioare;
        - prevederile art.16 lit.b) din Anexa la Hotărârea Guvernului nr.56/2009 pentru aprobarea Normelor metodologice de aplicare a Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările și completările ulterioare;
       - prevederile art.22 alin.(1) și (2), art.23 lit.c), art.30 alin.(1), art.60 precum și prevederile pct.3 din Anexa nr.2 la Regulamentul privind timpul de muncă, organizarea şi efectuarea gărzilor în unităţile publice din sectorul sanitar, aprobat prin Anexa la Ordinul ministrului sănătății publice nr.870/2004, cu modificările şi completările ulterioare;
       - prevederile Nomenclatorului de specialităţi medicale, medico-dentare şi farmaceutice pentru reţeaua de asistenţă medicală, aprobat prin Anexa la Ordinul ministrului sănătății publice nr.1509/2008, cu modificările și completările ulterioare; 

- prevederile Hotărârii Consiliului Județean Bistrița-Năsăud nr.91 din 25.07.2014 privind aprobarea Regulamentului de organizare și funcționare al Spitalului Județean de Urgență Bistrița;
- prevederile Hotărârii Consiliului Județean Bistrița-Năsăud nr.168 din 21.12.2016 pentru modificarea organigramei și a statului de funcții ale Spitalului Județean de Urgență Bistrița, aprobate prin Hotărârea Consiliului Județean Bistrița-Năsăud nr.59/2016;
- avizul nr.IA/19994 din 24.09.2019 al Comisiei economice;
- avizul nr.IA/19978 din 24.09.2019 al Comisiei de administraţie;

- avizul nr.IA/20111 din 25.09.2019 al Comisiei de cultură.

 În temeiul prevederilor art.173 alin.(1) lit.d) și lit.f), alin.(5) lit.c), art.182 alin.(1), alin.(3) și art.196 alin.(1) lit.a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,
HOTĂRĂŞTE:
Art.I (1) Se aprobă înființarea unei linii de gardă în specialitatea Neurochirurgie la Spitalul Judeţean de Urgenţă Bistriţa.
(2) Se modifică și se completează Anexa prevăzută la art.1 alin.(1) din Hotărârea Consiliului Județean Bistrița-Năsăud nr.16 din 27.03.2019 privind aprobarea liniilor de gardă în cadrul Spitalului Județean de Urgență și se înlocuiește cu Anexa care face parte integrantă din prezenta hotărâre.
         Art.II Prezenta hotărâre intră în vigoare cu data de 01.10.2019.
Art.III Prezenta hotărâre a fost adoptată cu un număr de 30 voturi „pentru”.
 Art.IV Cu ducerea la îndeplinire a prevederilor prezentei hotărâri se încredinţează Direcţia economică şi managerul Spitalului Judeţean de Urgenţă Bistriţa.
 Art.V Prezenta hotărâre se comunică de către Serviciul juridic cu:

· Direcţia administraţie locală;

· Direcţia economică;

· Spitalul Judeţean de Urgenţă Bistriţa;
· Direcția de Sănătate Publică Bistrița-Năsăud;
 -  Instituţia Prefectului judeţul Bistriţa-Năsăud.
           VICEPREŞEDINTE,                           Contrasemnează:                                

             VASILE PUICA            SECRETARUL GENERAL AL JUDEŢULUI,

                                                MICA OPREA

